|  |  |
| --- | --- |
|  | **Arholiad Mynediad****Mawrth 2022** |
| **ECONOMEG**Amser: 1.5 awr (90 munud)**Atebwch unrhyw DDAU gwestiwn****Cewch ddefnyddio cyfrifianellau safonol nad oes modd eu rhaglennu** |

1. Mae'r Deyrnas Unedig wedi ymrwymo i sicrhau economi carbon sero-net erbyn 2050. Pa gamau economaidd a rheoleiddiol y byddech yn eu hawgrymu i hwyluso'r broses i drosglwyddo i economi carbon sero-net? Esboniwch eich ateb. **(50 marc)**
2. Esboniwch yn gryno sut y cyfrifir y Cynnyrch Mewnwladol Crynswth (CMC/*GDP*). Trafodwch fanteision ac anfanteision ystadegau CMC fel dangosyddion o safon byw gwlad. Pa fesurau amgen neu ategol fyddech chi'n eu hawgrymu? Esboniwch eich ateb.

**(50 marc)**

1. Atebwch y ddau gwestiwn isod:
	1. Disgrifiwch fanteision ac anfanteision economi a nodweddir gan gystadleuaeth berffaith. **(25 marc)**
	2. Yn eich barn chi, pa fathau o gynnyrch neu wasanaethau yn eich barn chi **na** ddylid eu dyrannu drwy farchnadoedd rhydd? Esboniwch eich ateb. **(25 marc)**
2. Esboniwch sut mae anghydraddoldeb wedi cael ei fesur. Trafodwch y ffactorau sydd wedi cyfrannu at yr anghydraddoldeb cynyddol a'r ffactorau sydd wedi cael effaith liniarol ar anghydraddoldeb yn yr 21ain ganrif. **(50 marc)**
3. Yn ôl Swyddfa Ystadegau Gwladol y DU, cyfrifir y bwlch cyflog rhwng y rhywiau drwy gyfrif y gwahaniaeth rhwng enillion cyfartalog dynion a menywod fesul awr (ac eithrio goramser) fel cyfran o enillion cyfartalog dynion fesul awr (ac eithrio goramser). Defnyddir y mesur hwn ar draws pob swydd yn y DU. Mae'r bwlch cyflog rhwng y rhywiau wedi gostwng dros amser ac roedd ar 15.4% ym mis Ebrill 2021. Trafodwch y rhesymau posibl am y bwlch cyflog rhwng y rhywiau. **(50 marc)**

1. Atebwch y ddau gwestiwn isod:
	1. Esboniwch gysyniad allanoldeb a rhoi enghreifftiau o allanoldebau ym maes iechyd y cyhoedd. **(25 marc)**
	2. Cynigiwch gamau polisi i ddatrys allanolion a nodwyd uchod yn a). **(25 marc)**
2. Atebwch y ddau gwestiwn isod:

a. Eglurwch sut y mae cynnydd yn y cyflenwad o arian yn gallu arwain at gynnydd mewn incwm cenedlaethol. **(25 marc)**

1. Dangoswch sut y defnyddiwyd y polisi ariannol i ysgogi adferiad economaidd yn sgil argyfwng ariannol 2007-2008. **(25 marc)**

1. Atebwch y ddau gwestiwn isod:
	1. Trafodwch y ffactorau sy'n effeithio ar dwf economaidd hirdymor gwlad.

**(25 marc)**

* 1. Trafodwch effaith COVID-19 ar dwf a datblygiad urnhyw wlad o'ch dewis. **(25 marc)**